Document ID: 32004R0756

Uredba Komisije (ES) št. 756/2004
z dne 22. aprila 2004
o prepovedi lova na kozic s plovili, ki plujejo pod zastavo države članice
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (EGS) št. 2847/93 o oblikovanju nadzornega sistema na področju skupne ribiške politike [1] in zlasti člena 21(3) Uredbe,
ob upoštevanju naslednjega:
(1) Uredba Sveta (ES) št. 2287/2003 z dne 19. decembra 2003 - ki za leto 2004 uveljavlja možnosti ribolova in s tem povezanih pogojev za nekatere staleže in skupine staležev rib, ki se uporabljajo v vodah Skupnosti in za plovila Skupnosti v vodah, kjer se zahtevajo omejitve ulova [2] - določa kvote za kozice za leto 2004.
(2) Da bi Komisija zagotovila skladnost z določbami v zvezi z omejitvami količin ulova staležev, za katere je določena kvota, mora določiti datum, od katerega dalje se šteje, da so ribiška plovila, ki plujejo pod zastavo države članice, izčrpala dodeljeno kvoto.
(3) Glede na informacije, ki jih je prejela Komisija, je ulov kozic v vodah sektorja NAFO 3L s strani plovil, ki plujejo pod zastavo države članice, dosegel kvoto, dodeljeno za leto 2004.
SPREJELA NASLEDNJO UREDBO:
Člen 1
Za ulov kozic v vodah sektorja NAFO 3L s strani plovil, ki plujejo pod zastavo države članice ali so registrirani v državi članici, se šteje, da je dosegel kvoto, dodeljeno Skupnosti za leto 2004.
Plovilom, ki plujejo pod zastavo države članice ali so registrirana v državi članici, se prepove lov na kozice v vodah sektorja NAFO 3L kot tudi hranjenje na krovu, pretovarjanje in iztovarjanje tega staleža, ulovljenega s strani zgornjih plovil po datumu začetka veljavnosti te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. marca 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. aprila 2004

Labels: 8
18
6